b"\n_START_ARTICLE_\nAjuntament de Caseres\n_START_SECTION_\nDescripci\xc3\xb3\n_START_PARAGRAPH_\nEdifici de tres plantes que t\xc3\xa9 fa\xc3\xa7ana a tres carrers, dos molt petites i la principal al carrer de l'esgl\xc3\xa9sia. Totes elles combinen finestres i balcons ordenadament i s\xc3\xb3n totalment planes, tan sols unes l\xc3\xadnies pintades emmarquen les finestres i senyalen les l\xc3\xadnies de forjats. Coberta de teula i petit r\xc3\xa0fec de totxos. Hi ha un tros d'edifici un p\xc3\xa8l m\xc3\xa9s baix, on hi trobem un rellotge encastat dins la paret i per sobre un petit campanar de ferro forjat. Les finestres de planta baixa i balcons de la primera s\xc3\xb3n de forja de ferro treballat.\n_START_SECTION_\nHist\xc3\xb2ria\n_START_PARAGRAPH_\nObra molt recent, per\xc3\xb2 amb tota seguretat est\xc3\xa0 aixecada sobre alguna de les primeres cases de la vila, ja que es ve\xc3\xafna de la que \xc3\xa9s tinguda per la m\xc3\xa9s vella (avui arrebossada i molt refeta) segons tradici\xc3\xb3 popular, situada junt al perxe, en ple cor del casc vell."